CELEX: 62008CA0366
Language: el
Date: 2009-09-10 00:00:00
Title: Υπόθεση C-366/08: Απόφαση του Δικαστηρίου (τέταρτο τμήμα) της 10ης Σεπτεμβρίου 2009 [αίτηση του Oberlandesgericht München (Γερμανία)] για την έκδοση προδικαστικής αποφάσεως — Zentrale zur Bekämpfung unlauteren Wettbewerbs eV κατά Adolf Darbo AG [Εναρμόνιση των νομοθεσιών — Οδηγία 95/2/ΕΚ — Παράρτημα III, τμήμα A — Οδηγία 2001/113/EK — Παράρτημα I, μέρος II, δεύτερο εδάφιο — Μαρμελάδα έξτρα με περιεκτικότητα σε διαλυτή ξηρά ουσία 58 % και συντηρητικό το σορβικό κάλιο (E 202) — Έννοια μαρμελάδες χαμηλής περιεκτικότητας σε ζάχαρη ]

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/23
            
         Απόφαση του Δικαστηρίου (τέταρτο τμήμα) της 10ης Σεπτεμβρίου 2009 [αίτηση του Oberlandesgericht München (Γερμανία)] για την έκδοση προδικαστικής αποφάσεως — Zentrale zur Bekämpfung unlauteren Wettbewerbs eV κατά Adolf Darbo AG
   (Υπόθεση C-366/08) (1)
   
   (Εναρμόνιση των νομοθεσιών - Οδηγία 95/2/ΕΚ - Παράρτημα III, τμήμα A - Οδηγία 2001/113/EK - Παράρτημα I, μέρος II, δεύτερο εδάφιο - Μαρμελάδα έξτρα με περιεκτικότητα σε διαλυτή ξηρά ουσία 58 % και συντηρητικό το σορβικό κάλιο (E 202) - Έννοια “μαρμελάδες χαμηλής περιεκτικότητας σε ζάχαρη”)
   2009/C 267/39
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht München
   
      Διάδικοι στην υπόθεση της κύριας δίκης
   
   Zentrale zur Bekämpfung unlauteren Wettbewerbs eV
   
      κατά
   
   Adolf Darbo AG
   
      Αντικείμενο
   
   Αίτηση εκδόσεως προδικαστικής αποφάσεως — Oberlandesgericht München — Ερμηνεία του παραρτήματος III, τμήμα A, της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, της 20ής Φεβρουαρίου 1995 για τα πρόσθετα τροφίμων πλην των χρωστικών και των γλυκαντικών (ΕΕ L 61, σ. 1) και του παραρτήματος I, μέρος II, δεύτερη φράση, της οδηγίας 2001/113/ΕΚ του Συμβουλίου, της 20ής Δεκεμβρίου 2001, για τις μαρμελάδες, τα ζελέ και τις μαρμελάδες εσπεριδοειδών καθώς και την κρέμα κάστανου που προορίζονται για τη διατροφή του ανθρώπου (ΕΕ 2002, L 10, σ. 67) — Δυνατότητα εμπορίας με την ονομασία «μαρμελάδα έξτρα» μαρμελάδας με περιεκτικότητα σε διαλυτή ξηρά ουσία 58 % και συντηρητικό το σορβικό κάλιο (E 202) — Έννοια της «μαρμελάδας χαμηλής περιεκτικότητας σε ζάχαρη»
   
      Διατακτικό
   
   Η έννοια «μαρμελάδες χαμηλής περιεκτικότητας σε ζάχαρη», που διαλαμβάνεται στο παράρτημα III, τμήμα A, της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών, όπως τροποποιήθηκε με την οδηγία 98/72/ΕΚ του Ευρωπαϊκού Κοινοβουλίου και του Συμβουλίου, της 15ης Οκτωβρίου 1998, αφορά μαρμελάδες χαρακτηριζόμενες ως «μαρμελάδες» και «μαρμελάδες έξτρα» των οποίων η περιεκτικότητα σε ζάχαρη είναι σημαντικά μειωμένη σε σχέση με την τιμή αναφοράς του 60 %. Προϊόντα χαρακτηριζόμενα ως «μαρμελάδες έξτρα» των οποίων η περιεκτικότητα σε ζάχαρη είναι 58 % δεν μπορούν να θεωρούνται ότι είναι χαμηλής περιεκτικότητας σε ζάχαρη, κατά την έννοια της διατάξεως αυτής.
   
      (1)  ΕΕ C 272 της 25.10.2008.